Сайдақ қожа

Сайдақ, Сайдақ қожа (туған-өлген жылы белгісіз) — Кенесары Қасымұлы көмекшілерінің бірі. Самарқанд пен Бұқарада діни білім алған. Елшілік келісімдерде және хандықты басқаруда ол Кенесарының ең сенімді көмекшісіне айналып, хан кеңесінің құрамына кірді. Патша үкіметі тұтқынға алғаннан кейін ол туралы жазылған құжаттарда былай делінеді: “Османов өзінің ақылымен, сөзге шешендігімен ерекшеленеді. Кенесарының басты көмекшілерінің бірі, оны көп жағдайда зекет жинауға және ордалықтарды Кенесары жағына тартуға пайдаланды. Қолға түскен кезде одан әр түрлі бұйрықтар мен ордалықтарға арналған үндеулер табылды”.

Қазақ энциклопедиясы, 7 - том
Бекмаханов Е., Казахстан в 20 — 40-е годы ХІХ в., А-А., 1947;
Хан Кене, А., 1993.
 Дереккөздер: 

Санат:Кенесары хан